Hydrokloridi

Hydrokloridi on kemian termi, jolla tarkoitetaan suolaa, joka muodostuu kun orgaaninen emäs (yleensä amiini) reagoi suolahapon (HCl) kanssa. Hydrokloridit liukenevat hyvin veteen ja happoihin. Tästä syystä monet lääkkeet myydään hydrokloridimuodossa, koska se parantaa lääkkeen imeytymistä ja estää lääkettä hajoamasta.

Synteesi
Hydroklorideja saadaan aikaan lisäämällä seokseen suolahappoa tai johtamalla kaasumuodossa olevaa suolahappoa seoksen läpi.

Esimerkki, jossa pyridiinistä ja suolahaposta syntyy pyridiinihydrokloridia:

C5H5N + HCl → C5H5NH+ Cl-

Myös seuraavaa ilmaisutapaa hydrokloridisuoloista käytetään, joskin ylempi ilmaisu on teknisesti oikeampi:

C5H5N + HCl → C5H5N·HCl

Katso myös
 Kloridi, epäorgaaninen suolahapon suola.
 Kvaternaariset ammoniumyhdisteet

Suolat

nl:Waterstofchloride